ইরানে কর্মকাকীন জীবনে আমরা চিন্তা-ভাবনার প্রচুর অবকাশ পেতাম। দেশে থাকতে সে সুযোগ কিছূটা পেয়েছিলাম ছোট বেলায়। যখন বাড়ীর পিছনের মেটো-রাস্তার উপর বসে বিকেল বেলায় কযেকজন সহপাঠি বসে দেশ-বিদেশের বিভিন্ন বিষয় নিয়ে আলোচনা জমাতাম। ইরান থেকে দেশে ফেরার পর প্রতিটি দিন কেটেঠেছ ব্যস্ততায়। ঢাকায় অবস্থানকালে তেমন একটা উদ্যোগ যে নেয়নি তা নয়। কিন্তু সে উদ্যোগে বেশী লোকের সহযোগিতা পাইনি। ইরানের ছুটির দিন গুলোতে আমরা একাকী নিজ নিজ বাসায় বসে থাকতাম না। হয় কোথায় কারো বাড়ীতে বেড়াতে বেরুতাম, অথবা কেউ আমাদের বাড়ীতে বেড়াতে আসতো। যেখানে জমা হতাম সেখানে পুরাটা দিনটা কাটিয়ে দিতাম। পূর্ব থেকে প্রোগ্রাম করে আমরা বেশ কয়েকটি পরিবার একত্রিত হতাম। এতে আমাদের ছেলেমেয়েরাও দলবেঁধে খেলার সুযোগ পেত। শুরুতে আমার কর্মক্ষেত্র গরমসারে আমিই ছিলাম একমাত্র বাংলাদেশী ডাক্তার। পরে যে সংখ্যা ৫/৬ বছরের মধ্যে ৭/৮ জনে পৌঁছে। এর মধ্যে আমরা ৩/৪ জন ছিলাম ইসলামী জীবনদর্শনে বিশ্বাসী। তবে অন্যদের সাথেও আমাদের সুসম্পর্ক ছিল। তারাও আমাদের বাসায় আসতো। আমরাও তাদের বাসায় যেতাম। পাশের জেলাতে এবং মাত্র ১০৫ মাইল দুরের তেহরানেও অনেক সমমনা ভায়েরা থাকতেন। ফলে ১০/১৫ জন একত্রিত হওয়া কোন কঠিন ব্যাপার ছিলনা। দেশে থাকতে মাত্র ২/৩ ঘন্টার জন্য ১০জন লোককে একত্রিত করা যেখানে কঠিন সেখানে আমরা সারা দিন কাটিয়ে দিতাম। বেশীর ভাগ জামায়েত গুলো হত মোহাম্মদ উল্লাহ ভাই ও আমীন ভাই ও আমার বাসাতে। মোহাম্মাদ উল্লাহ ভাইয়ের বাসায় আমরা কয়েকবার ঈদের জামাত করেছি।